b'\n_START_ARTICLE_\nZhu Xi\n_START_PARAGRAPH_\nZhu Xi (hiina keeles \xe6\x9c\xb1\xe7\x86\xb9, pinyin\'is Zh\xc5\xab\xe2\x80\x8b X\xc4\xab\xe2\x80\x8b; 1130 \xe2\x80\x93 1200) oli Songi d\xc3\xbcnastia aegne hiina filosoof, uuskonfutsianismi t\xc3\xa4htsaim teoreetik._NEWLINE_Tema t\xc3\xa4htsaim panus on konfutsianismi Neliraamatu (Sishu) koostamine. See sisaldas tema kommenteeritud Kong Fuzi "Vesteid ja vestlusi", Mengzi raamatut ja konfutsianistlikke raamatuid "Suur \xc3\xb5petus" (Daxue) ja "Keskmine tavaline" (Zhongyong). Nende nelja raamatu tundmine oli Hiina ametnike eksami p\xc3\xb5hiaineks alates 1313. aastast kuni 1905. aastani.\n_START_SECTION_\nElulugu\n_START_PARAGRAPH_\nZhu Xi oli p\xc3\xa4rit Fujianist. Ta t\xc3\xb6\xc3\xb6tas mitmetes riigiametites._NEWLINE_Zhu Xi kirjutas \xc3\xbcle 70 teose. Ta asutas ka Wuyi m\xc3\xa4gedes ja mujal \xc3\xbcle 50 erak\xc3\xb5rgkooli. Ta taastas Valge Hirve Koopa Akadeemia (\xe7\x99\xbd\xe9\xb9\xbf\xe6\xb4\x9e\xe4\xb9\xa6\xe9\x99\xa2) Lushani m\xc3\xa4e jalamil t\xc3\xa4nap\xc3\xa4eva Jiangxi provintsis.'